П Р Е С С Ъ О Б Щ Е Н И Е

Районен съд – Враца наложи ефективна присъда на жена, извършвала измами

Районен съд – Враца постанови ефективна присъда от 2 години „лишаване от свобода“ при първоначален „строг“ режим на Е. Н. Подсъдимата бе призната за виновна в това, че от лятото на 2019 г. до началото на февруари 2020 г. във Враца, при условията на продължавано престъпление и опасен рецидив, с цел да набави за себе си имотна облага, е възбудила и поддържала заблуждение в различни граждани от същия град, че е служител на „Топлофикация“ и на „В и К“ и е поискала да й заплатят различни суми, като с това им е причинила имотна вреда в общ размер на 530.60 лв.

Делото премина в едно заседание, като по искане на подсъдимата и нейната защита то се проведе по реда на съкратеното съдебно следствие – глава 27, чл. 371 т. 2 от НПК, като Е. Н. призна изцяло фактите, изложени в обстоятелствената част на обвинителния акт и се съгласи да не се събират доказателства за тях. При този ред на разглеждане на делото, съдът определи след редукция наказанието за подсъдимата да е 2 години „лишаване от свобода“ при първоначален „строг“ режим.

Постановената от Районен съд – Враца присъда подлежи на обжалване и протестиране в законоустановения срок пред Окръжен съд – Враца.

„Връзки с обществеността“ 08.10.2021 г.